
F1ROOEMIUM. 


Ue  dissertatione  inaugurati  cogitanti  practicum 
mihi  potius  quam  theoreticum  arrisit  thema , 
observationesque  meas  hucusque  factas  perscru¬ 
tans,  nullum  inveni  morbum,  de  quo  tantam 
aegrorum  copiam ,  quantam  de  entero  -  mes en¬ 
teritide  contagiosa,  quem  morbum  sic  nominare 
audeo,  observandi  et  [dissecandi  mihi  fuisset 
occasio. 

Jam  Monachii  hujus  morbi  in  nosocomio 
multa  vidi  exemplaria  benignitasque  doctissimi  et 

celeberrimi  domini  Dr.  Ringseis ,  professoris  in 

I 

Academia  Ludovico-Maximilianea  publici,  con¬ 
siliarii  in  re  medica  supremi  etc.  ,  per  multorum 
hoc  morbo  defunctorum  cadavera  examinandi  de- 

*  '■  *  v  ;  a 

dit  mihi  facultatem.  Praesertin*  examini  tractus 
intestinalis  et  quidem  imprimis  ulcerum  infimae 
ilei  partis  operam  navavi,  et  quae  hic  inveni,  in 
promotione  mea  solemni  die  undecima  mensis 
Augusti  anni  1829  habita,  quaestione  inaugurali 

„  de  cnterohclcosi  in  typho  abdominali  “ 

publice  legi. 

Praecipue  autem  Biponti,  (ubi  auspiciis 
patrui  mei  peramati  maximeque  reverendi  domini 
Dr .  Schultz y  cui  permulta  pro  excolendo  in  praxi 
ingenio  debeo,  biennium  legibus  praescriptum 

i  /  '  ; .  •• 

perfeci)  occasionem  observationum  de  hoc  morbo 
anno  1830  epidemice  nostra  in  urbe  grassato 
faciendarum  non  praetermisi,  quibus  etiam  tota 


T 


haec  innititur  dissertatio.  Nam  observationes 

alibi  et  praesertim  Parisiis  factas,  ubi  a  mense 

/ 

Novembri  anni  1830  ad  finem  usque  mensis  Maji 
anni  1831  nosocomia  ceteraque  medicinae  instituta 
visitaveram,  et  imprimis  in  nosocomio  „la  Pitie“ 
dicto,  sub  domino  Dr.  Louis ,  viro  excellentissimo 
observatoreque  strenuo,  et  in  nosocomiis  militaribus 
„  Val  de  Grdpe  et  Gros  -  Caillou  “  dictis ,  per¬ 
magnum  hoc  morbo  adfectormn  vidi  numerum , 
autopsiisque  plurimis  adfui ,  occasione  data  ad- 
4ucan*. 


Minime  de  ostentanda  eruditione ,  centenis 

i  «  *  */  ■ 

autorum  citationibus  sollicitus ,  ea  tantum ,  quae  ob¬ 
servationes  in  aegri  lecto,  cadaverumque  sectiones 
pt  comparationes  casuum  observatorum  me  docuere , 
hic  proferre  volui,  raro  his  meis  observationibus 
aliorum  observatorum  adjungens  sententias. 


Si  meus  labor  hujus  uiorbi  historiae  aliquid 

afferret  utilitatis,  valde  forem  contentus.  Haud 
ignoranti  >  multos  eosque  doctissimorum  virorum 
calamos  hac  de  materia  scripsisse,  hodieque  scri¬ 
bere,  tractatum  de  hoc  morbo  elaborare  non  fuit 
in  animo,  quippe  quum  difficultates  ejusmoilj 
operis  facile  praevidere  potuerim.  Benevoli  igitur 
lectoris  fretus  aequitate,  hasce  observationes  in 
lucem  protuli. 


Biponti  die  undecima  mensis 
Augusti  anni  1831? 


/ 


INTRODUCTIO 


De  entero  -  mesenteritidis  contagiosae  antiquitate, 

nomine  et  synonymia. 


nostra  difficilis  modo  observationis  ,  modo  spe¬ 


culationis  viam  tentavit ,  variisque  temporibus  vario 
modo  ,  semper  genio  temporis  plus  minusve  sese 
adaequans ,  limites  suas  extendere  studuit.  Obser¬ 
vationum  numero  quodam  facto,  homo  quidam  magni 
ingenii  suo  tempore  in  lucem  prodiit,  easque  sibi 
arreptas ,  ad  principium  quoddam  ideale  revocans, 
systema  condidit.  Hac  via  circulum  idearum  nostrarum 
valde  fuisse  amplificatum ,  multasque  novas  excitatas 
quis  neget?  Quis  vero  mihi  non  concedet,  incrementa 
solidissima ,  basimque  medicinae  quasi  constituentia, 
solummodo  observationibus  animo  sincero  factis  jjen- 
dere ,  nullumque  systema  validum  condi  posse ,  nisi 
principia  ejus  experientia  ipsa  nitantur?  Sic  nostro 
aevo  ,  ubi  studio  anatomiae  ,  physiologiae ,  ceterarum- 
que  scientiarum  naturalium,  progressus  semper  rapi¬ 
diores  sunt  facti  ,  quovis  fere  anno  nova  quaedam 
magni  momenti  sunt  inventa*  Haec  est  etiam  ratio 
morbi  a  me  describendi ,  qui  secundum  epidemiae 

ipsius  intensitatem  et  pro  anni  tempore  et  tempesta¬ 
tum  ratione,  aliasque  res,  quae  in  nostrum  corpus 
actionem  majorem  minoremYe  exercent,  sub  formis  se 
nobis  exbibet  diversissimis. 

Quare  etiam  Roederer  et  W agi er  in  tractatu 
de  morbo  mucoso  pag.  2  (edit,  paris.)  egregie 
dicunt :  „  tanta  vero  unius  ejusdemque  morbi ,  pro 
„ diversitate  causarum,  temporum,  subjectorum  inter- 
,,  dum  est  varietas  ,  ut  vel  sagacissimus  observator 
9,  aegre  ex  tanta  diversitatum  multitudine  sese  ex- 
„  pediat.“ 

Quid  mirum  igitur  morbum  buncce ,  variis  tem¬ 
poribus  pro  scientiae  statu  et  epidemiarum  diversitate 
aliasque  ob  rationes ,  nominibus  diversis  fuisse  im¬ 
butum. 

r  Sic  eum  nominaverunt  : 

a)  secundum  characterem  febrilem, 

febrem  continuam,  )  cum 
— r  nervosam,  >  variis 

—  typhosam,  }  epithetis 
affection  typhoide,  (Louis) 
typhum  contagiosum, 

—  acutissimum, 

— ■  acutum, 

—  benignum, 

— -  malignum, 

—  petechialem  (Hasenohrl)  et  ita  porro. 

b)  secundum  causas  et  locos,  ubi  epidemia  sese  mon¬ 
stravit, 

typhum  carceralem, 

- — •  nosocoinialem, 

—  navalem, 

typhum  castrensem, 

/3)  gallicam ,  etc. 

—  bellicum, 

/?)  russico  -  polonicum,  etc. 

c)  secundum  anni  tempora  etiam  yocabatur. 

d)  secundum  ea  quae  iste  morbus  produxit ,  accepit 
nomina  : 

fpbrem  mucosam, 

— -  biliosam, 

—  verminosam ,  etc. 

/3)  secundum  productorum  naturam, 
febrem  putridam ,  etc. 

e)  secundum  sedem  morbi: 

typhum  abdominalem ,  (Schonlein) 
gastro  -  enterite  grave  ,  (Broussais) 
fievre  entero  -  mesenterique  ,  (Petit  et  Serres) 
Dothinenterie  ou  Dothinenterite  (Bretonneau) 
Ileodyclytite ,  (Bailly)  etc. 

Quid  mirum,  etiam  auctores  morbum  huncce  ob¬ 
servantes  ,  et  describentes ,  semperque  nova  et  non¬ 
dum  notata  invenientes,  praesertim  nostro  tempore, 
ubi  cadaverum  sectionibus  maximum  nostrae  scientiae 
lumen  fuit  allatum  ,  morbum  pro  novo  haberent.  Yide 
L.  A.  Lesage ,  danger  et  absurdite  de  la  doctrine 
physiologique  du  Docteur  Broussais  ,  et  observations 
sur  le  typhus  de  1814,  la  maladie  qui  a  regne  a 
1’ecole  de  St.  Cyr  en  1821,  et  les  fievres  adynamiques 
en  general,  Paris  1823,  8.  pag.  430, — -  „je  dois  ce- 
„  pendant  dire  en  sa  faveur,  que  sa  doctrine  (de  Brous- 
„  sais)  a  excite  plus  fortement  1’attention  des  medecins, 
„  a  rechercher  le  siege  et  les  causes  des  maladies.44 

Attamen  hic  morbus  certe  est  antiquissimus ,  et  ab 
auctoribus  pro  novo  fuit  ideo  tractatus,  quod  in  ve¬ 
terum  auctorum  operibus ,  qui  cadaverum  sectionibus 
operam  non  dederunt,  et  hanc  ob  rem  morbi  sedem 
modo  in  hac ,  modo  in  illa  corporis  parte  quaerebant, 
non  facile  se  ex  confusione  expedire  potuerant ,  et 
quia  morbus  tam  diversum  se  nobis  monstrat. 

In  tanta  nominum  multitudine  nullum  milii  peni¬ 
tus  placuit,  qua  de  causa  novo  hunc  morbum  nomine 
putavi  imbuendum.  Nam  morbus  secundum  sedem, 
aut  caracteres  eorum  maxime  constantes  et  dilucidissime 
in  adspectum  venientes  esse  nominandos  non  me 
fefellit,  cum  hac  via  solum  ad  naturalem  medicinae 
nomenclaturam  suo  tempore  pervenire  possimus. 

Si  ex.  gr.  nostram  epidemiam  secundum  ejus  pro¬ 
ducta  nominassem,  nomen  ejus  fuisset,  „  febris  mu¬ 
coso  -  bilioso  -  verminosa44  quia  in  omnibus 
hoc  morbo  affectis  magna  muci  bilisque  copia  fuit 
progenerata.  De  sede  vero  hac  re  non  certiores 
fimus ;  nam  mucus  in  omnibus  membranis  mucosis 
majori  copia  potest  secerni ,  ut  in  respirationis  uri¬ 
naeque  organis,  ejusque  secretio  cum  febre  incedere 
potest  ;  et  si  de  febre  biliosa  loquimur ,  potius  vesi¬ 
culam  felleam  et  hepar  cogitamus.  Yermes  et  im¬ 
primis  trichocephalum  disparem,  nostra  in  epidemia 
tanta  copia  in  omnibus  hoc  morbo  mortuis  repertos 
aut  a  plurimis  aegris  vomitu  aut  alvo  esse  dejectos, 
signum  tantum  est  forsan  acessorium;  nam  aliae  etiam 
observatae  sunt  cpidemiae,  in  quibus  non  tam  clare  hoc 
momentum  erat  pronunciatum.  Ergo  denominationem 
a  morbi  productis  deprehensam  penitus  esse  rejicien¬ 
dam  credo ,  cum  ex  anni  tempore  ceterisque  con¬ 
ditionibus  ,  morbum  praegressis  aut  concomitantibus 


pendeat.  Idem  censeo  de  alio  cliaractere ,  quem  ut 
signum  hujus  morbi  characteristicum  multi  iique 
optimi  observatores  nobis  dant,  nempe  de  variis  cu¬ 
tis  eruptionibus  in  morbi  decursu  se  monstrantibus. 
Verum  est,  in  epidemiis  maxime  saevientibus  semper 
maculas  in  cute  praesertim  die  quarto  quintove  erura^ 
pere,  uti  patruus  meus  D.  Schultz  in  epidemia  anno 
1813  —  1814  Biponti  grassata  observavit  *  (vide  %lad)s 
xxd)t  an  bal,  ^ttbltfum,  n>te  man  fid)  M  bem  fefyt 
fyerrfd&enben  glecf  s  unb  S^emnfteber  3 «  berfjalfen  fjabe. 
gtvetbtncfeu  bcn  12.  Deaember  1813.  8.  19  <5eiten ), 
quam  ob  rem  hic  morbus  glecfenjteber  ,  febris  cum 
maculis  (maculosa)  vulgo  nominabatur;  alii  vero  au¬ 
ctores,  uti  Reuss  (£Befen  ber  ©cant&eme)  eum  morbis 
cutis  accensere.  Etiam  novissimis  annis  in  epidemiis 
maxime  saevientibus  in  pagis  nonnullis  Biponto  pro¬ 
pinquis  eruptio  cutanea  jam  recensita  observabatur. 

Alii  vero  iique  boni  observatores  eundem  mor¬ 
bum  ,  et  praesertim  in  epidemiis  mitioribus ,  non 
semper  cum  maculis,  aut  alia  cutis  eruptione  prove¬ 
nire  nos  docent.  Idem  in  nostra  vidi  epidemia, 
licet  in  paucissimis  individuis  eruptionem  cutis ,  uti 
petechia  rubra ,  magno  numero  a  collo  ad  thoracem 
et  brachia  sese  extendentia  ,  parvumque  temporis 
spatium  durantia ,  et  in  eodem  corporis  loco  vesiculas 
innumerabiles,  parvas,  rotundatas,  uti  crystallinas, 
a  serositate  pellucida  epidermidem  sublevante  for¬ 
matas  et  in  stadio  repletionis  earum,  guttulis  sudoris 
simillimas ,  observaverim. 

Galli  quoque  nonnulli  et  nominatim  Dr.  Louis 
etiam  maculas  lenticulares ,  roseas,  modice  elevatas, 
parvo  saltem  numero ,  praesertim  in  abdomine ,  pe¬ 
ctore,  dorso  et  brachiis  provenientes  ut  symptoma 

huius  morhi  characteristicum  agnoscunt.  Sed  Loms, 
nui  successit  Doctori  Bailly  in  nosocomio  „la  P.tie 

dicto ,  aegre  antecessori  suo  has  maculas  potmt  de. 

Vt  mihi  ■  erui  una  cum  aliis  ex  amicorum 
monstrare.  Et  nuta ,  qui  uiw  ^  .  , 

numero ,  per  sex  hebdomades  in  dicto  nosocomio  de- 
monstrationibus  D.  Louis  accuratissimis  adfui,  ob- 
servatione  propria  vix  de  earum  existentia  persuasum 
est,  quippe  cum  eas  in  magno  aegrotantium  numero 
naro  tantum  viderim  et  quidem  nunquam  valde  ex¬ 
pressas  et  distinctas.  Ideo  nullo  modo  hoc  momentum 
ad  morbi  denominationem  potest  adhiberi.  Cum  vero 
morbus  omnibus  anni  temporibus  observetur,  et  non 
in  aestate  fervida  ejus  causa  sit  quaerenda,  uti  ex. 

„r  Puclielt  contendit ,  (vide  ,f?etbet&ev9er  Htti.  mml 
|b.  III,  pag-  131),  et  cum  in  cubiculis  pauperum 
parvis  hyeme  frigida,  fenestris  clausis ,  carceribus 
simillimis ,  aeque  ac  in  castris  ,  ^lavjbus 

et  urbibus  obsessis  se  evolvere  possit , 
denominationes  eliminandas  esse  puto. 

Nunc  ad  nomina  a  sede  morbi  desumta  pervenio. 

Sunt  auctores,  qui  solummodo  in  « 
sedem  morbi  quaerant:  ex.  gr.  gas  ' 

Broussais)  ;  alii  vero  tantum  in  quibusdam  ejus  par¬ 
tibus  uti  in  glandulis:  Dotbiuenterite  ( Bretonueau 

aut  in  valvula  Bauliiui:  Ileodyclytite  (Bailly),  Sclio 

?  nnrninat  typhum  abdominalem ,  nempe  eum 

lem  eum  nominat  typ  largius 

tvpbo  suo  cerebrali  opponit.  Alu  arctius,  alii  lai^us 

iL  ejus  sedem  designavere,  et  pauci  tantum  ejus 

„ii  i»—' 

D.  ...  *.*■•  *  d'™rr.t 

descriptarum,  in  opere  suo  recente .  „  ‘ 

pon-existence  des  fievres  essentilles.  Paris  1830.  8- 

*  —.i t  rimi pi s  Inc  adducam  • 

assignavit,  pauci& 

Ordre  1.  fievre  inflammatoire  (phlebo-  arteritcj* 

„  2.  —  bilieuse  ( gastrite ) 

3«  —  muqueuse  (  sub  gastro  -  enterite  ). 

5,  4.  * —  adynamique  (  gastro  -  enterite  ). 

„  5.  ~~~  ataxique  (gastro-entero-encepbalite). 

a  6.  ■—  pestilentielle  ( gastro  •  entero  -  ence¬ 

phalo  -  ademte  J. 

Sedes  autem  morbi  a  me  describendi  (vide 
cadaverum  sectiones  )  est  in  canali  intestinali  et 
in  ejus  annexis.  Constanter  vero  tubus  digesti  vus 
aut  pars  ejus  alteratione  quadam  est  affecta  et  inflam¬ 
mata  ,  uti  et  glandulae  mesenteriales ,  praesertim  quae 
locis  in  intestino  maxime  destructis  correspondent. 
Yide  Louis,  affeetion  typhoide  vol  I.  pag.  44 g.  ;;De 
„ toutes  les  lesions  une  seule  etant  constante,  ayant 
„lieu  chez  tous  les  sujets,  je  veux  parier  de  1’alteration 
des  plaques  elliptiques  de  Tintestin  grele,  a  la  quelle 
,,  on  pourroit  ajouter  Talteration  des  glandes  mesenteri- 
„ ques  etc.  Hanc  ob  rem  Petit  et  Serres  (in  opere, 
traite  de  la  fievre  entero  -  mesenterique  Paris  1813, 

8-  2g6  pag. )  eum  denominavere  „  fievre  entero- 
mesenterique.44 

Natura  morbi  hujus  contagiosa  in  capite  de  causa 
excitanti  probabitur.  Haec  ob  momenta  voco  morbum 
nostrum 

j, entero  -mesenteritidem  contagiosam44 

Lector  benevolus  rationes  ,  quae  ad  hoc  nomen  eli¬ 
gendum  me  impulerunt,  perpendet,  et  facile  per¬ 
spiciet  ,  me  solum  loqui  de  sede  morbi  primaria ,  aut 
ea  quae  semper  provenit.  Nam  non  me  fefellit,  in 
certo  casuum  numero  alia  organa,  et  saepius  omnes 
membranas  mucosas  esse  affectas,  et  hanc  ob  rem 


morbum  Csse  rtominandum,  affectionem  mebranarufti 
mucosarum.  Sed  cum  non  semper  adsint  hae  altera- 
tiones  in  gradu  apparenti ,  ejus  sedem ,  uti  supra 
demonstravi  9  restringendam  censeo. 


Epidemiae  nostrae  evolutio  cum  causis  praedis^ 
ponentibus  et  excitantibus. 

Priusquam  vero  ad  epidemiae  ipsius  me  accingam 
descriptionem ,  tempestatum  et  aeris  rationem  ,  hanc 
epidemiam  praegressam  eamque  concomitantem  5  ex¬ 
poni  ,  morbosque  regnantes  adduci  e  re  credo  *  ut 
lector  horum  in  epidemiae  evolutionis  influxum  possit 
comprehendere. 

A.  Mensis  Januarius  anni  1&30* 
a)  Barometri  status  erat: 

imo  mensis  die,  27  pollices  et  8|;  lineae,* 

11  99  9)  26  ,9  99  8  99 

3  1  99  9  9  2t  59  99  2  99 

maxima  ejus  altitudo  primo ,  et  minima  undecimo  Ja¬ 
nuarii  erat  die. 

b)  therinometrum  Reaumurianum : 

1™  Januarii  die  —  5° 

26  „  „  +  5° 

31  „  99  —  15 6 

Ventus  regnans  erat  Eurus ,  quem  pluries  excipie¬ 
bat  Africus;  saepius  tempestas  fuit  obscura  et  nivosa; 
die  vicesimo  et  vicesimo  primo  terra  hucusque  con¬ 
gelata  frigore  fuit  soluta  (status  thermometri  -f-  5°)j 
sub  mensis  finem  Coelum  erat  serenum  et  frigus  in- 

ensum.  Morbi  hoc  mense  grassantes  erant  catarrhosi 
et  rheumatici,  scarlatina  intermixti. 

B.  Mensis  Februarius  anni  1850 

a)  barometri  status  erat: 

jmo  mensis  97  pollices  et  2  lineae. 

99  95  26  ,,  ,,  10  ,5 

sub  finem  mensis  27  „  „  6  ,,  Y  r, 

b)  tliermometrum  monstrabat: 

principio  mensis  —  18°  et 

nono  mensis  die  -f»  0°. 

Principio  mensis  frigus  fuit  maximum  et  tempestas 
Euro  liante  serena;  die  sexto  usque  ad  nonum  multae 
nives  Africo  flante  delapsae.  Die  autem  nono  frigore 
fracto  (therm,  *+»  6°)  et  pluviis  continuis  nive  lique¬ 
facta,  tota  vallis  et  magna  urbis  pars  inundata  est. 

Aqua  ex  anno  17$5  non  tantae  fuit  altitudinis, 
eundem  anni  hujus  statum  ,  si  quinque  pollices  exci¬ 
pias  ,  tetigit.  Morbi  frequentiores  fuere  catarrhales 
et  rheumatici  sed  minoris  intensitatis  quam  mense 
priori,  aliquae  pneumoniae  et  scarlatinae,  et  morbus 
noster  die  decimo  tertio  mensis  Februarii  sese  mon¬ 
stravit.  In  temperatura  mensium  subsequentium  nullus 
cum  observaretur  saltus,  nec  aliud  quod  in  morbi  evo¬ 
lutionem  praecipue  agere  potuisset,  et  quum  historia 
epidemiarum  antecedentium  me  docuerit  ,  morbum  se 
posse  evolvere  omni  anni  tempore ,  et  omnibus  tem¬ 
pestatibus  ,  non  e  re  mihi  visum  est ,  spatium  obser¬ 
vationibus  implere  meteorologicis  ,  cum  ceterum  jam 
brevitatis  causa  multa  facta,  uti  morbi  historiae,  sint 

'  v 

rejicienda. 

Sub  finem  mensis  Januarii,  frigore  intenso  ho¬ 
mines,  praesertim  classium  pauperiorum,  magno  numero 

unum  et  quidem  saepenumero  angustissimum  habi¬ 
tantes  cubiculum  domi  retinebantur,  fenestris  quidem 
diligentissime  clausis,  atque  cum  nimium  ob  frigus  mu- 
niis  solitis  vacare  non  potuissent ,  tota  cum  familia 
fornacem  carbone  fossili  plus  justo  calefactatam ,  quia 
cibi  in  ea  praeparari  solent,  obsidebant.  Cibi  vero  ipsi 
maxima  ex  parte  in  [solani  tuberosi  fructibus  frigore 
nimio  congelatis  et  inde  corruptis  constabant.  Hae 
conditiones ,  nempe  nimia  hominum  male  nutritorum 
et  sordide  vestitorum  copia  in  arctis  cubiculis  non 
ventilatis ,  evolutioni  epidemiae  faverent  necesse  erat. 
His  accensenda  est  etiam  animi  affectio,  quia  scilicet 
plerique  nimium  ob  frigus  ,  quaestum  ordinarium  pa¬ 
rare  sibi  non  poterant.  Quodsi  origo  epidemiae  ex 
contagio  exemplis  non  posset  probari,  quaeritur,  num 
his  influxibus  non  epidemia  se  potuisset  evolvere, 
aut  saltem  receptivitas  hominum  et  contagii  actio 
augeri  ?  Hi  enim  erant  similis  naturae  uti  infra  re¬ 
censendi,  a  quibus  typhus  s.  cL  gallo-russicus  originem 
duxit. 


Mense  Februario  anni  1830  Biponti  tam  brevi 
temporis  spatio  tantus  aegrorum  numerus  ,  iisdem  cor¬ 
reptus  symptomatibus  ,  a  me  fuit  tractatus ,  ut  facile 
inde  viderim ,  epidemiam  se  evoluturam  esse ,  quod 
mense  sequente  clarius  factum  est. 

In  hac  epidemia  una  cum  patruo  meo,  decimo  tertio 
Februarii  die  primos  hujus  epidemiae  vidi  aegros, 
ultimus  autem  die  quarto  mensis  Decembris  ad  sani¬ 
tatem  reductus  est.  In  universum  intra  hoc  temporis 
spatium ,  sexaginta  quatuor  hujus  generis  aegri  a  me 

sunt  observati  ,  quibus  tres  alii  sunt  accensendi ,  qui, 
postquam  Parisios  mense  Octobri  eram  profectus ,  a 
patruo  meo  fuerunt  tractati,  quosque  liic  adduco  ut 
summa  aegrorum  entero  -  mesenteritide  contagiosa 
anno  1830  a  nobis  tractatorum  nota  fiat.  Summa  igitur 
hac  epidemia  a  nobis  tractatorum  ,  (quamvis  sex  alii 
medici  praxin  medicam  Biponti  exercebant,  ex  quibus 
Dr.  Erbelding  ,  quo  semper  familiarissime  usus  sum, 
hancce  epidemiam  usque  ad  finem  mensis  Martii,  in 
dissertatione  inaugurali  medica  ,,de  morbo  Biponti 
epidemice  grassato,  Monachii  1830,  8°.,  24  pag.“ 

egregie  descripsit)  exhibet  sexaginta  septem ,  quorum 
omitto  duodecim,  in  quibus  morbi  imago  non  sat  clare 
erat  expressa,  ita  ut  solummodo  quinquaginta  quinque 
basin  descriptionis  sequentis  constituant. 

Urbs  vero  Bipontum  modico  rivo  ejusque  canali, 
in  tres  dividitur  partes,  quarum  inedia  urbs  «ar*  lB,oyijv 
vocatur ,  aliae  vero  partes  suburbium  vetustam  et  sub¬ 
urbium  novum.  Urbs  ipsa  inundationibus  fere  annuis 
iisque  majoribus  minoribusve  vexatur,  dum  suburbia, 
collibus,  qui  Bipontum  ambiunt,  acclinata,  'ab  istis  tuta 
manent.  Bipontum  a  septem  hominum  millibus  inco¬ 
litur,  quorum  major  pars  dimidia  urbem  habitat.  Pars 
suburbii  vetusti ,  tertiam  circiter  incolarum  partem 
constituentis,  imprimis  a  pauperiorum  classe  incolitur, 
in  quorum  domibus  etiam  primo  epidemia  se  monstra¬ 
vit.  Suburbium  novum  autem,  quod  ab  epidemia  pe¬ 
nitus  mansit  intactum,  septimam  vix  incolarum  continet 
partem,  et  quidem  fere  omnes  divites. 

In  suburbio  vetusto  etiam  maxima  aegrotantium 
pars  erat  inveniendus ,  nempe  quadraginta  quatuor, 
dum  in  urbe,  quae  usque  ad  mensem  Junium,  si  unum 
exceperis  exemplum ,  ab  epidemia  mansit  immunis, 

undecim  tantum  aegri  a  nobis  sunt  observati,  in  quibus 
autem  morbus  erat  pertinacior. 

Ordo  aegrorum  chronologicus. 
Aegrotabant  mense  : 


Februario  .  .  .  15 

Martio  .  .  .  .  13 

Aprili  ....  1 

Majo  ....  5 

Junio  ,  4 

Julio  ....  3 

Augusto  ...  1 

Semptembri  ...  6 


Octobri; 

Novembri 


4 

3 


Summa  55. 


A  mense  Julio  usque  ad  Octobrem  epidemiae 
quoad  perniciositatem  et  mortalitatem  erat  culmen, 
mensibus  autem  Februario  et  Martio  quoad  numerum. 
Vides ,  ut  sub  diversissimae  tempestatis  influxu  epide- 
mia  perduraverit. 

Sexus. 

Erant  27  sexus  masculini  et  28  foeminei.  Ergo  etiam 
sexus  nullius  est  momenti  pro  causis  disponentibus. 
Foeminarum  nulla  cessationis  menstruationis  periodum 
excessit ,  et  una  morbo  eam  aggrediente  infanti  mam¬ 
mam  adhuc  porrigebat. 

Mortalitas. 

/  '  *  f  «f  f  y«  •',/ » n 4Y  ’ 

Ex  his  quinquaginta  quinque  individuis  quinque  sunt 
mortua ,  ergo  undecimum  individuum ;  subsequente 
phtysi  pulmonali  aliud  die  decimo  sexto  mensis  Martii 
anni  1831» 

Aetas. 


Erant  usque 

ad 

annum 

5  . 

m  9 

4 

individua 

a 

5 

ad 

10  . 

•  • 

11 

99 

99 

10 

99 

15  . 

m  m 

13 

99 

/9 

15 

99 

20  . 

•  • 

*7 

99 

99 

20 

99 

25  . 

m  9 

2 

99 

99 

25 

99 

30  . 

'•  * 

5 

99 

95 

30 

99 

35  . 

9  9 

4 

99 

9» 

35 

99 

40  . 

#  • 

4 

99 

ultra 

99 

40  . 

*  9 

5 

99 

Summa  55. 

ergo  maxima  aegrorum  pars  intra  quintum  et  vicesi¬ 
mum  erat  annum. 

Morbus  fuit  perniciosissimus  apud  individua  un¬ 
decim  ad  viginti  annorum.  Praesertim  morbus  in  aetate 
juvenili  et  virili  observabatur,  et  quamvis  quinqne 
individua  annum  jam  quadragesimum  excesserant,  no¬ 
tandum,  omnia  haec  fuisse  constitutionis  sat  robustae. 
Inter  eos  fuere  quatuor  viri  et  una  foemina ,  quae 
licet  quinquagenaria  rite  adhuc  menstruata  et  validis¬ 
sima  erat.  Morbus  igitur  ut  plurimum  individua  ag¬ 
greditur  robustiora,  et  aetate  provecta,  saltem  epide- 
miis  mitioribus,  non  reperitur*  Verum  est,  indivi¬ 
duum  sexagesimum  secundum  annum  agens  a  me  hoc 
morbo  fuisse  tractatum,  sed  huncce  virum  junioribus 
comparaveris ,  uti  generatim  multa  reperiuntur  indivi¬ 
dua,  quae  saltem  annorum  numero  aetate  provectiori¬ 
bus,  revera  autem  junioribus  sint  adnumeranda.  Ergo 
valde  mirandum,  a  quibusdam  iisque  clarissimis  ob¬ 
servatoribus  esse  notatum ,  hocce  morbo  individua 
quadraginta  annis  majora  non  corripi. 


Plura  individua  nostra  in  urbe  etiam  symptomata 
in  aliorum  morborum  decursu  prae  se  ferebant,  nostro 
morbo  comparanda. 

Causas  praedisponentes  ex  antecedentibus  nunc 
facile  possumus  intelligere.  Licet  ex  subsequentibus 
clarius  eluceat,  morbi  causam  esse  contagium  pecu¬ 
liare,  tamen  alicujus  ad  contagii  receptionem  et  ela¬ 
borationem  opus  est  praedispositione.  Sunt  enim 
homines,  qui  in  epidemia  a.  1813 —  14.  Biponti  sae¬ 
viente  non  affecti  fuerint,  licet  in  nosocomiis  versa¬ 
rentur  et  millies  aegros  tangerent. 

Causa  prae  disponens  nostrae  epidemiae  fuit, 
quod  nimia  hominum  male  nutritorum,  immunde  vesti¬ 
torum  et  animi  pathematibus  adfectoi  m  copia ,  in 
cubiculo  parvo  fenestris  clausis  erat  c  nferta,  ubi  ex¬ 
halationibus  diversissimis  aer  erat  corruptus ;  qua  de 
causa- iste  morbus  pauperes  praecipue  aggreditur. 

Ceterum  praedisponit  aetas  infantilis ,  juvenilis 
et  virilis  $  sexus  uterque  pari  modo  afficitur.  Hic 
morbus  omni  anni  tempore  provenit,  neque  coelo 
alicui  neque  temperaturae  adstringitur 5  sub  diver¬ 
sissimis  enim  tempestatibus  eam  saevire  vidimus. 

Causa  morbi  excitans  est  contagium  pecu¬ 
liare  ,  quod  ab  hominibus  eo  infectis  in  sanos  trans¬ 
fertur  ,  aut  sub  conditionibus  infra  recensendis  in 
corpore  hominis  generatione  aequivoca  producitur. 
Hoc  ad  probandum,  infra  epidemias  nostram  proxime 
praegressas  paucis  commemorabo.  Contagium  vero 
ab  hominibus  infectis  exhalatum  duplici  modo  sanos 
potest  aggredi : 

1)  immediate  (licet  in  sensu  latiore  in  omni  con¬ 
tagione  agens  quoddam,  inter  duo  individua,  aegrum 
et  sanum  sit  supponendum)  i.  e.  translatione  con- 

tagii  immediata  ab  individuo  infecto  ad  sanum, 
nempe  si  homo  sanus  in  atmo sphaera ,  aegri  ex¬ 
halationibus  impraegnata,  versatur,  aut  attactu  ejus, 
ex  gr.  sudore  etc.  inficitur. 

2)  mediate;  si  contagium  extra  aegri  atmosphaeram 
a  materiis  eum  facile  excipientibus  in  alia  trans-  , 
portatur  loca,  ex.  gr.  vestibus,  cannabi,  lino,  stra¬ 
mine,  foeno ,  charta,  aliisque  rebus  imprimis 
asperis  et  porosis  ,  atque  aeger  iis  inficitur. 
tHic  autem  quaestiones  oriuntur,  quae  vix  suffi¬ 
cientur  possint  enodari. 

1.  Qua  ratione  nostrum  contagium  se  evolvit? 

2.  An  individuum  hoc  morbo  affectum  in  omnibus 
morbi  stadiis  aliud  inficere  potest? 

3.  Quamdiu  contagium  materiis  supra  nominatis  po¬ 
test  inhaerere,  quin  decomponatur,  et  hac  re  actio 
ejus  impediatur  ? 

4.  Quamdiu  contagium  in  hominis  corpore  sine  ulla 
reactione  potest  versari  ? 

5)  Dantur  ne  gradus  intensitatis  contagii ,  a  quibus 
haec  pendeat  reactio  ?  etc. 

Primam  ad  quaestionem  explicandam  multa  in  epi- 
demiae  historia  allegabuntur  exempla ;  pauca  tamen 
valeo  afferre,  quibus  ceterae  quaestiones  magis  per¬ 
spicuae  possint  fieri,  licet  sim  propensus  gradus  inten¬ 
sitatis  contagii  admittere. 


Historias  epidemi?"um  hujus  morbi ,  quae  prae¬ 
sertim  in  bellorum  pertinacium  et  devastantium  cursu, 
aut  alias  ob  conditiones  homini  nocivas,  infra  recen¬ 
sendas  sese  evolverunt,  ex  omnibus  temporibus  haud 
parvo  numero ,  easque  diversissimis  sub  nominibus 


habemus.  Difficilis  quidem  res  est,  sed  certe  me¬ 
dicinae  utilissima,  summam  praecipuarum  harum  epi- 
demiarum  in  unum  colligere  opus ,  ex  quo  contagiosa 
morbi  hujus ,  semper  fere  in  hac  illave  provincia 
epidemice  grassantis,  natura  possit  probari.  Etsi 
pluries  jam  hic  morbus  epidemice  nostram  invasit  ur¬ 
bem,  volo  tamen  recurrere  tantum  ad  novissimam 
magnam  hujus  morbi  epidemiam,  cum  nostra  pluribus 
epidemiis  junctam ,  quas  succedaneas  ,  secundarias 
aut  modificatas  voco  ,  quia  ab  epidemia  primaria ,  tam 
perniciose  se  monstrante  recedunt ,  uti  varioloides  a 
variolis. 

Novissima  et  quidem  perniciosissima  epidemia 
primaria  erat ,  quae  durante  bello  gallico  -  russico 
anno  1812  in  Russia  originem  duxit  et  usque  ad  nos 
per  Poloniam,  Borussiam,  Saxoniam  ceterasque  terras, 
viae  militari  adjacentes  ,  sub  finem  mensis  Novem¬ 
bris  1813  pervenerat.  Sese  evolvit  hic  morbus  iis¬ 
dem  sub  conditionibus,  uti  in  epidemiis  jam  prius 
descriptis ,  ubi  nempe  multi  homines  extrema  inopia, 
miseria  et  calamitate ,  tempestatumque  injuria  pressi, 
in  parvum  erant  spatium  conferti  ,  quod  durante 
bello  hoc  pertinace ,  praesertim  in  urbibus  obsessis 
6aepius  factum  est,  unde  etiam  ejus  denominatio  in 
hoc  bello  ,,  typhus  bellicus  u  et  ob  originem  in  Russia 
et  Polonia  ,  „  febris  russico  -  polonica.44  Medicorum 

plurimi  eum  nominavere  etiam  typhum  contagiosum, 
ob  contagiosam  ejus  naturam ,  febrem  petechialem 
( Jlcdfenftebei*)  quia  in  hac  epidemia  fere  semper  ma¬ 
culae  rubrae  aut  aliter  coloratae  observabantur.  Vide : 
9tad;nd;t  an  baS  Rubidum,  1813,  et 

Fux,  diss.  de  typho  contag.  Mogunt.  18l0 5 
ubi  historia  hujus  epideraiae,  quae  apud  nos  ohser- 


25 


rabatur,  enarrata  est.  Galli  fugati  patriam  petentes, 
ceterarumque  nationum  milites  eos  persequentes,  viam 
s.  d.  imperatoriam ,  quae  Moguntiam  Parisiis  con¬ 
jungit  ,  maximo  numero  obsidebant  et  omnes  urbes 
pagique  buic  viafe  adjacentes ,  militibus,  in  quorum 
numero  magna  hoc  morbo  aegrotantium  ,  morientium- 
que  erat  copia,  plus  justo  implebantur.  Immanis 
erat  barbaria ,  quo  jussu  ducum ,  aegri  morientes 
et  ipsa  cadavera ,  plaustris  a  pauperibus  rusticis  ad¬ 
vecti,  in  domus  nostras  recipi  debebant,  licet  omnes 
baud  ignorarent,  nobis  quoque  mortem  hac  crudeli¬ 
tate  afferri.  Insuper  a  rusticis  milites  hosce  vehenti¬ 
bus  ,  vestimento  nunquam  mutato  et  stramento ,  quod 
erat  contagio  impraegnatum  epidemiae  transplantatio 
in  diversos  pagos  accelerata  fuerat.  Etiam  in  nostram 
urbem,  quae  duas  saltem  horas  ab  hac  via  impera¬ 
toria  distat,  contagium  hocce  transplantatum,  a  mense 
Novembri  a.  1815  usque  ad  Majum  s.  a.  maxime 
saeviebat.  Equidem  licet  tunc  puer  octo  annorum, 
adhuc  memor  sum  miseriei ,  in  quam  nos  hic  morbus 
praecipitaverat ,  quo  permultae  familiae ,  sicut  et  no¬ 
stra,  pluribus  membris  privata,  quin  etiam  integrae 
familiae  morte  fuerant  correptae.  Plurimi  clericorum 
et  medicorum  erant  hoc  morbo  affecti ,  et  cadaverum 
tantus  fuit  numerus,  ut  non  rite  sepeliri  possent,  sed 
plures  in  unam  fossam  conjici  deberent.  Homburgi, 
quod  est  oppidum  2000  incolarum ,  et  nonnisi  duas 
horas  a  Biponto  distat ,  per  quod  ipsa  via  ducit  im¬ 
peratoria  ,  uno  mense  plus  quam  quinquaginta  hac 
lue  perierunt.  Initio  illius  epidemiae  culmen  erat, 
quod  omnes ,  qui  contagium  a  militibus  immediate 
recepere,  gravissime  erant  affecti,  et  aegre  tantum 
aliqui  morti  fere  semper  certae  se  subduxerant.  8 en- 


sim  sensimque  pestis  haec  mitior  facta ,  sub  finem 
mensis  Maji  ferme  penitus  cessavit.  E  diario  clinico 
patrui  mei  multa  facta  possem  proferre ,  quibus 
epidemiae  hujus  et  historia  et  via  demonstrari  po¬ 
tuissent.  In  plerisque  nostri  circuli  pagis  saeviebat 
lues ,  et  quod  maxime  dolendum ,  hodie  nondum 
ejus  vexationibus  liberati  sumus.  Hieme  185t  *n  Pa§° 
Webenheim ,  quod  duas  horas  a  Biponto  situm  est 
erupit  ,  et  inter  septingentas  incolas  octoginta 
agressa  est,  ex  quibus  tredecim  hic  morbus  ab- 
sumsit.  Biponti  vero  quovis  fere  anno  se  monstra¬ 
bat  in  domibus ,  ubi  contagii  origo  facile  potest  in¬ 
veniri.  Modo  regnabat  plus  minusve  sporadice ,  modo 
epidemice.  Post  epidemiam  primariam  a.  1813 — 14 
autem,  plnries  nostra  in  urbe  epidemiae  secundariae 
aut  subsequentes  grassabantur ,  quod  etiam  facile  fa¬ 
ctis  e  diario  patrui  mei  haustis  probare  possem,  si  li¬ 
belli  hujus  spatium  hoc  non  vetaret.  Acta  etiam  exstant, 
quibus  regimen  circuli  nostri  descriptionem  status  sa¬ 
nitatis  has  ob  epidemias  a  patruo  meo  petiit ,  qua  in 
causa  semper  ad  epidemiam  a.  1813 — 14  recurrere 
fuit  coactus.  Yide  etiam  Lesage  in  opere  jam  citato 
pag.  385,  ubi  de  epidemia  (secundaria)  anno  1821  in 
schola  militari,  quae  St.  Cyr.  est,  grassata  loquitur: 
„  Nous  sommes  autorises  a  regarder  1’alfection  morbide 
,,  comme  identique  avec  le  typhus  (a.  1814 ).“ 

Epidemiae  secundariae  graviores  Biponti  erant  a. 
1818  et  quidem  mense  Aprili,  ubi  inter  octo  aegrotan¬ 
tes  quinque  obiere ;  tum  a.  1824,  ubi  inter  quinquaginta 
duo  aegros  anni  cursu  a  patruo  meo  tractatos  ,  novem 
sunt  mortui ;  et  anno  1830  epidemia  a  me  descri¬ 
benda  ;  a.  1831  etiam  licet  sporadice  idem  a  nobis 
observatus  est  morbus  ,  attamen  nonnulla  contagiosita- 


27 


tis  ejus  colligebamus  exempla,  cum  fere  s  em  per  in 
habitationibus,  ubi  prius  hoc  morbo  aegrotantes  erant, 
aut  apud  homines  qui  commercium  cum  iis  habebant, 
se  monstrasset.  Quis  porro  naturam  hujus  morbi  con¬ 
tagiosam  neget? 

Morbum  hunc  epidemice  nostra  in  urbe  grassa¬ 
tum,  certo  esse  contagiosum  ejus  decursus  ostendit; 
nam  raro  solummodo  unum  individuum  eorum  ,  qui 
convictu  utebantur  communi ,  corripiebatur ,  sed  in 
eadem  familia ,  modo  cito ,  modo  diversis  temporibus 
plures,  quibus  multum  apud  aegros  versari  necesse 
erat.  Si  epidemiae  invasio  a  tempestate  solum  pepen¬ 
disset,  cur  non  pagi  Biponto  proximi  inter  easdem, 
imo  pejores  conditiones  positos  morbo  sunt  correpti? 
Cur  non  subsequentibus  mensibus,  ubi  conditiones 
quibus  morbi  evolutio  assignari  potuerat ,  nullam 
plane  exercebant  actionem  *  morbus  cessavit  ipse, 
aut  mitior  factus  est ,  cum  contra  mense  Septem¬ 
bri  maligniorem  se  ostendisset?  —  Yallis  ,  ipsiusque 
urbis  inundatio ,  cibi  corrupti ,  hyems  frigidissima, 
qua  homines  cubiculis  retinebantur ,  alia  eque  con¬ 
ditiones  ,  quas  ut  epidemiae  faventes  designavimus, 
jam  pluries  proveniebant  ,  quin  se  en  tero  -  mesen-, 
teritis  contagiosa  evolverit.  Insuper  morbus  prius 
in  parte  urbis  editiore ,  quam  in  habitationibus  aqua 
maceratis ,  et  rivo  jam  intra  ripas  coercito  adhuc 
longum  per  tempus  humidissimis  se  ostenderat. 

In  ejusmodi  epidemiis  maxime  saevientibus  cuique 
medicorum  facile  de  contagiositate  morbi  persuasum 
est ;  in  iis  vero ,  quae  mitiore  incedunt  gradu ,  non¬ 
nulli  de  ea  dubitant.  Maxima  pars  observationum  de 
hoc  morbo  in  nosocomiis  facta  est ,  ubi  praesertim 
qui  domi  ali  non  possunt ,  recipi  solent.  Quum  vero 

ad  contagii  receptionem  et  elaborationem ,  receptivi- 
tate  quadam  sit  opus ,  et  ea  in  corporibus  sibi  cogna¬ 
tis  major  sit ,  medici  privatam  exercentes  praxin  et 
totas  familias  tractantes,  melius  de  contagiositate  pos^ 
sunt  judicare ,  quam  qui  nosocomiis  adstricti ,  aegros 
promiscue  recipiunt ;  sic  ex.  gr.  clariss.  D.  Chomel, 
in  nosocomio  parisiensi  „  1’Hdtel-Dieu  “  dicto,  nulla 
contagio sitatis  collegit  exempla,  in  praxi  autem  pri¬ 
vata  nonnulla  observavit.  Attamen  exempla  ,  medicos 
nosocomiorum  ipsos  infici ,  non  raro  et  nominatim 
Monachii  vidimus.  Quumquc  morbus  potissimum  pau¬ 
peres  aggrediatur,  et  medicorum  sit  ex  more  junio¬ 
rum  eos  curare ,  a  medicis ,  qui  nomen  jam  habent 
et  scribunt,  hic  morbus  non  tam  saepe  observari 
poterit,  quam  a  junioribus. 


Morbi  descriptio. 

Morbum  ipsum  pleriquc  auctores  in  stadia  divi¬ 
dunt  ,  uti  Hildebrand  ( uber  bctx  anfiecfenbett 
SBiett  1814 ,  ed.  II.)  in  octo  et  quidem 


1. 

stadium 

infectionis, 

2, 

— 

opportunitatis, 

3. 

— 

invasionis, 

4. 

— 

inflammatorium, 

5. 

— 

nervosum, 

6. 

— 

criseos, 

7. 

— 

decrescentiae, 

8. 

— 

reconvalescentiae. 

Plurima  haec  quidem  momenta ,  a  medico  hoc 
magno  in  tractatu  suo  exposita ,  etiam  in  nostris  ob- 


servata  sunt  aegris.  Equidem  ,  non  tractatum  hoc  de 
morbo ,  sed  tantum  observationes  aliquas  editurus  ,  ea 
solum ,  quae  synopsis  casuum  quinquaginta  quinque 
a  me  observatorum  me  docuit,  hic  paucis  commemo¬ 
rabo.  Quamvis  morbus  etiam  nostra  in  epidemi  ia  cum 
prodromis  quibusdam  apparuerat,  tria  tamen  priora 
momenta  non  semper  sat  distincte  in  lucem  pro¬ 
diere,  imo  nullum  mihi  notum  est  exemplum,  ubi 
infectio  momentis  conspicuis  erat  notata  5  eadem  ratio 
est  invasionis  et  pro  parte  criseos. 

Aegros  a  me  tractatos  in  quatuor  divido  classes. 
Classis  I.  complectitur  individua  novem ,  in  quibus 
morbus  adhibitis  emeticis  in  prodromorum  stadio  re¬ 
pente  frangebatur ,  ejusque  quasi  abortus  ,  venia  sit 
verbo  ,  inducebatur  hoc  remedio.  In  iis  totus  mor¬ 
bus  ,  (nam  prodromi  a  morbo  ipso  non  possunt  se¬ 
parari  )  tres  ad  quatuor  dies  solebat  durare ,  licet 
unum  individuum  jam  per  quatuordeeim  dies  prodro¬ 
mis  laboraverit. 

Classis  II.  continet  viginti  quinque  aegros ,  qui 
ad  stadium  delirii  soporisque  profundi  non  pervene¬ 
runt,  licet  in  genere  per  viginti  unum  (20|f  )  dies 
aegrotassent.  Apud  unum  vero  individuum  re  conva¬ 
lescentia  jam  die  septimo  subsecuta  est ,  apud  alios 
denique  die  vicesimo  quinto.  Notandum  est,  me ,  de 
ducatione  morbi  loquentem ,  id  temporis  spatium  velle 
significari ,  ubi  aegris  medici  auxilio  opus  erat. 

Classis  III.  eos  continet .  in  quibus  morbus  ad 
summum  pervenerat  gradum  ,  et  in  genere  triginta 
quatuor  ad  triginta  quinque  dua  verat  dies  ( 3()  A  ), 
licet  individua  reperta  sint ,  apud  quae  jam  decimo 
quinto  die  reconvalescentia  in  conspectum  venit ,  alia 
vero  in  quibus  morbus  ad  quadragesimum  nonum  se 

prolongavit  diem.  Erant  haec  viginti  unum  numero.  — 
Si  ex  his  quinque  demeris  individua,  quae  occubuere, 
constituitur. 

Classis  SY.  Occubuere  autem  in  genere  die  vice¬ 
simo  octavo  ;  alii  vero  jam  die-  vicesimo  primo  ,  alii 
die  tricesimo  sexto  mortui  sunt. 

Licet  res  sit  fere  semper  plus  minusve  arbitraria, 
morbos  in  stadia  dividere ,  tamen  meam  hac  de  re 
emittam  opinionem.  Observavi  nempe : 

1)  stadium  prodromorum;  a  symptomatum  in¬ 
gressu  usque  ad  febrem,  quae  majori  intensitate  sese 

.  monstrat  et  aegros  lecto  affigit,  in  genere  duo  ad 
octo  ad  quatuordecim  dies  durans.  Classis  prima  ae¬ 
grorum  nostrorum  ad  hoc  pertinet  stadium ; 

2)  stadium  inflammatorium ,  ab  hoc  periodo, 
licet  symptomata  inflammatoria  in  genere  non  sint 
valde  conspicua ,  usque  ad  initium  delirii  soporisque 
profundi  durans  et  quidem  octo  ad  quatuordecim 
dies.  Classis  secunda  aegrorum  huc  est  referenda; 

3)  stadium  delirii  soporisque  profundi  ;  ab  his 
momentis  usque  ad  horum  abitum  in  genere  quatuor 
ad  sedecim  dies  durans ; 

4)  stadium  decrementi ,  usque  ad  sanitatem  se 
protrahens  et  quidem  per  octo,  quatuordecim,  viginti 
unum  dies  ,  quandoque  plures  per  septimanas  imo 
menses. 


'  Morbus  semper  incipiebat  cum  symptomatibus  gas¬ 
tricis,  cerebri  et  sensuum  paulatim  se  evolventibus; 
nunquam  vero  momentum  infectionis  singulari  aegri 
sensu  erat  notatum,  uti  aliqui  observatores  et  etiam 
D.  D.  Ringseis  nos  docent,  qui  medicos  ad  aegrorum 


lectos  stantes,  repente  infectos  viderunt.  Exempla  hu¬ 
jusmodi  in  epidemiis  gravioribus  haud  rara  esse  vi¬ 
dentur. 

In  epidemia  a  me  observata  symptomata  sequentia 
in  scenam  prodiere : 

Morositas  et  taedium  munerum  solitorum;  cepha¬ 
lalgia  praesertim  frontalis;  magna  totius  corporis  lassi¬ 
tudo  et  segnities ,  cum  extremitatum  et  imprimis  in¬ 
feriorum  gravitate ;  ciborum  desiderium  aut  nullum, 
aut  fastidium;  pressio  in  regione  epigastrii;  sapor 
amarus,  pastaceus;  oculi,  quorum  conjunctiva  saepius 
plus  minusv e  erat  injecta,  languentes,  nitore  splendore¬ 
que  carentes;  pulsus  ut  plurimum  vix  febriles,  mo¬ 
dice  accelerati ,  pleni ,  molles  ,  facile  comprimendi ; 
cutis  non  sat  transspirans.  Cum  his  symptomatibus  se 
consociarunt  saepe  nausea ,  imo  vomitus  materiae  bi¬ 
liosae  f  imprimis  tempore  matutino;  ceterum  lingua 
quandoque  pura,  quandoque  muco  albido  est  obtecta; 
proclivitas  ad  somnum  sed  nullo  modo  reficientem; 
mterdum  cum  primis  morbi  signis  adfuit,  dolor  in 
cervice  ,  dorso  aut  vertice ;  alvi  obstructio  in  morbi 
principio  saepius  quam  diarrhoea  observabatur. 

In  morbi  decursu  omnia  haec  symptomata  gra¬ 
viora  evadunt;  symptomata  febrilia  augentur,  prae¬ 
sertim  vespere  exacerbantia,  uti  cephalalgia  ej  ver¬ 
tigo  ;  et  aegri  antea  adhuc  titubantes  et  obambulantes, 
nunc  maxime  debilitati  lecto  affiguntur;  cutis,  cujus 
color  potius  pallidus  est,  nunc  sicca  evadit;  lingua 
etiam  sicca,  rarius  nunc  pura,  semper  fere  muco  al¬ 
bido  flavescente  praesertim  basin  versus  est  obtecta, 
mai  ginibus  adhuc  humi  di  s ,  papillis  vero,  praesertim 
apicem  versus  plus  distinctis  rubris  que ;  sitis  plerum¬ 
que  adaucta,  et  praesertim  aquae  purae  aut  potus 

aciduli  desiderium;  apud  magnum  aegrorum  numerum 
alvi  obstipatio  persistit,  apud  plures  vero  alvus  est 
diarrboica,  flavo  virescens  et  foetida.  Per  alvum  et 
vomitum  saepe  ascarides  ejiciuntur  lumbricoides,  nun¬ 
quam  vero  in  excrementis  licet  maxima  cum  attentione 
examinatis  trichocephalum  disparem  invenire  potui ; 
aegri  plerumque  nullum  penitus  accusant  dolorem, 
et  tarde  tantum,  sed  rite  adhuc  medico  quaerenti  res¬ 
pondent  ;  interdum  vero  dolorem  percipiunt  obtusum 
in  abdomine,  praecipue  circa  umbilicum,  pressione 

vero  fortiore  imi  ventris,  praecipue  in  regione  val- 

%  ■» 

vulae  ileo-colicae  seinper  fere  dolor  excitatur. 

Nunc  cum  exacerbationibus  vespertinis  saepius 
congestiones  caput  versus  junguntur,  cephalalgiam  valde 
augentes;  horripilatio  accedit  et  in  pluribus  casibus 
epistaxis,  et  quidem  semper  cum  cephalalgiae  levamine 
observatur;  urinae  organa  raro  afficiuntur,  et  tantum 
in  uno  casu  nisus  erat  vesicam  saepius  levandi,  in 
aliis  vero  dysuria;  urina  ipsa  ut  plurimum  erat  pal¬ 
lida  quandoque  plus  tincta  cum  nubecula. 

NB.  Observavi  diligenter  urinam  et  nominatim 

H 

nubeculae  s.  d.  formationem,  quae  modo  fit  sequente. 

In  urina  prius  vix  non  sat  pellucida,  flocci  formantur 

• 

leves,  se  in  tota  urinae  massa  primum  suspendentes, 
tunc  agglomerantes  et  demum  vasis  basin  quaerentes. 
Autores  igitur ,  qui  de  nubecula  suspensa  loquuntur, 
urinam,  antequam  haec  nubecula  ad  basin  delapsa  erat, 
observasse  credo. 

Respirationis  organa  rarissime  adfecta  erant,  et 
nonnisi  in  paucis  casibus  symptomata  catarrhosa  aut 
affectionis  pleurae  observabantur.  Sed  quasi  sympto¬ 
ma  characteristicum  physiognomiam  s.  d.  typhosam 
agnosco:  aeger  adspectum  praebet,  hominis  vino  aut 

aliis  spirituosis  nimis  onerati  simillimum ;  dolore  Caret, 
tardeque  respondet;  cutis  est  sicca;  oculi  languescunt; 
labia  tumentia  inter  se  distant;  dentes  sicci  prominent, 
interdum  etiam  aliquas  lineas  inter  se  distant;  facies 
plus  minusve  est  decomposita. 

Symptomatum  series  modo  descripta  non  in  omni 
occurrit  aegro,  imo  multa  deficere  possunt,  quin  morbi 
alteretur  imago. 

Si  remediis  infra  recensendis  et  imprimis  emeticis, 
quibus  materia  biliosa,  crassa,  mucosa,  imo  bilis  spissa, 
vernici  ex  oleo  lini  confectae  simillima  evomebatur,  ni¬ 
miam  ob  morbi  intensitatem  ejus  progressus  limitari  non 
poterant,  saepius  ex  improviso  omnia  symptomata  exa- 
ceibata  sunt,  et  aeger  in  stadium  typho  sum  pervenit. 
Aeger  in  sopore  profundo  modo  per  horam  quiete  manet, 
modo  deluat,  modo  phantasmatibus  diversissimis  maxi¬ 
ma  que  anxietate  vexatus,  est  inquietissimus,  conatur  au- 
fugei  e ;  interdum  assidue  in  lectulo  huc  atque  illuc  se 
jactat ,  et  lamentationibus  adstantium  cruciat  animos. 
Sensuum  usus  saepius  aboletur,  primo  auditus  et  lin¬ 
guae,  demum  visus,  dum  oculi  quasi  emortui  in  capite 
jacent.  Subsultus  tendinum,  aliaque  similium  sympto¬ 
matum  series  nunc  in  scenanx  prodit;  cutis  arida,  ca¬ 
lorque  ejus  mordax;  pulsus  maxime  accelerati,  parvi, 
saepius  filiformes  ;  exacerbationes  vespertinas  saepius 
lioi i ipilationes  antecedunt;  lingua,  quam  aeger  tremu¬ 
lam  ostendit,  siccissima,  crustis  mucosis,  crassis,  brunneo- 
nigiis  est  obtecta,  et  fissuris  saepius  profundis  inter¬ 
mixta  ;  dentes  simili  indumento  praesertim  basin  versus 
luridi ;  in  pharynge  eandem  in  numero  quodam  aegrorum 
invenimus  massam  ;  nares  quasi  fuligine  sunt  obstructae, 
et  aeger  praecipue  hanc  ob  causam  aperto  respirat 
ore;  urina  involuntarie  defluit,  sicut  et  sedes  quae  aquo- 

sae  sunt,  foetidissimae,  varie  tinctae  et  frequenter  prae¬ 
sertim  noctu  aegrum  vexantes ,  valdeque  extenuantes. 
Etiam  lipothymiae  in  aliquibus  observabantur-  Meteo- 
rismus  raro  aderat. 

Haec  morbi  nostri  imago.  Nisi  jam  in  stadio 
prodromorum  emeticis  erat  fractus ,  aut  saltem  ejus 
decursus  mitior  factus,  aegri  in  stadium  typho  sum  ve* 
nerunt,  quod  morte  apoplectica  cum  rubore  faciei  in¬ 
trante  aliquando  liniebatur,  nisi  reconvalescenlia  in  om¬ 
nibus  fere  aegris  lentissime  decurrens  inciperet.  Recon- 
yalescentia  ipsa  aut  lysi  aut  crisi  se  sistebat.  Crisis 
autem  ut  plurimum  sudore,  et  quidem  copioso,  singu¬ 
larique  odore  praedito ,  fuit  facta  ,  rarius  urina  sedi- 
mentosa.  Cutis  nunc  sudat;  lingua  in  dies  fit  humi- 
dior,  crustasque  sensim  sensimque  abjtcit;  oculi  vivi¬ 
diores  evadunt.  Sed  debilitas  maxima  et  proclivitas 
ad  somnum  adhuc  longum  in  tempus  perdurant-  Di¬ 
arrhoea  paulatim  cessat.  Notatu  dignum  est,  sinapismos 
durante  morbo  adhibitos ,  cutisque  colorem  tunc  vix 
alterantes,  ineunte  reconvalescentia  saepe  fortissimae 
fuisse  actionis ;  imo  gangraenam  superficialem  in  cute 
antea  sinapismis  tectam  observavi. 

In  nonnullis  casibus,  cum  durante  reconvalescen¬ 
tia  nimia  ciborum  quantitas  ingesta  esset,  aut  aegri 
se  frigori  exposuissent ,  morbum  secundarium  vidi 
accedentem,  qui  iisdem  se  sistebat  symptomatibus, 
uti  morbus  praegressus ,  licet  mitioribus  (vide  tabu¬ 
lam  aegrorum  in  fine  dissertationis)  uti  in  No.  3,  die 
28mo  mensis  Februarii  incipiens  et  usque  ad  diem 
27mum  mensis  sequentis,  ergo  28  dies  durans  ;  tum 
in  No.  l6.  die  18  —  28  mensis  Aprilis,  ergo  11  dies 
durans ;  demum  in  No-  33.  Observavi  etiam  in  cursu 
reconvalescentiae  angiuam  tonsillarem  abscessu  termi- 


natam  (No*  5);  pustulas  in  abdomine  magno  numero  se 
evolventes  *  easque  dolorosas ,  variaeque  magnitudi- 
nis,  nodulosque  in  braebiis  et  febrem  tertianam  et  epi- 
staxin  enormem  morbum  praegressam  (No.  37)  5  extre¬ 
mitatum  inferiorum  leucopblegmasiam  (No.  1Q);  orchi- 
tidem  dextram  cum  blenorrlioea  urethrae  levi  (No.  28), 
(nunquam  affectione  syphilitica  prius  hic  vir  erat  af¬ 
fectus).  Unum  individuum  phtysi  pulmonali  tuberculosa 
insequente  est  mortuum  die  t6to  m.  Martii  a.  1831 
(No.  52) ;  et  aliud,  dum  haec  scribo,  adhuc  aegrotat 
(No.  Zj2).  Apud  Nrum.  22.  serius  febris  tertiana  secuta 
est,  et  in  No.  2(3.  morbum  praecessit.  In  No.  34.  mense 
Junio  morbus  maculosus  Werlhofii  in  lucem  prodiit. 

Diagnosis. 

Aegroti  physiognomia  signum  in  hoc  morbo  est 
characteristicum ,  quod  vero  describi  non  potest,  sed 
in  lecto  aegri  solummodo  observatione  strenua  eaque 
repetita  doceri  (vide  morbi  descriptionem).  Nam 
diarrhoea  in  maximo  aegrorum  numero  observata, 
etiam  in  multis  aliis  provenit  morbis ,  sicut  et  alia 
symptomata  gastrica.  Maculae  non  in  omnibus  obser- 
>  alitur  epidemiis  *  ideo  non  possunt  dare  symptoma 
characteristicum.  Dolor  in  regione  ileo  -  colica  for¬ 
tiori  pressione  excitatus,  symptoma  est  fere  constans 
et  magni  momenti ;  in  genere  autem  solum  aegri  phy¬ 
siognomia  optimum  signum.  Multa  hic  alia  momenta 
potuissem  proponere ,  quae  tamen  in  morbi  descrip¬ 
tione  invenire  poteris,  quare  hoc  loco  ea  omitto,  ne 
repetitionibus  nimiis  spatium  impleatur. 

Contagium  primo  in  membrana  mucosa  ilei  et  in 
glandulis  mesenterialibus  correspondentibus  sedem 

sibi  eligere  videtur.  Hic  morbi  fomes.  Sensim  trac¬ 
tus  digestivus  totus  afficitur  cum  ejus  annexis  et  tum 
in  vasa  (sanguis  jam  morbi  principio  alterari  videtur) 
cor,  nervos  et  cerebrum  processus  morbificus  se  con¬ 
jicit.  Cum  vero  alterationes,  uti  autopsiis  docemur,  po¬ 
tissimum  et  constanter  in  membrana  mucosa  ilei  et 
glandulis  etc.  inveniantur,  ceteras  laesiones  uti  secun¬ 
darias  habeo. 

Pro  gno  s i s 

in  boc  morbo  pernicioso  semper  est  anceps,  cum  multi 
a  me  sint  observati  aegri,  in  quibus  morbus  mite  vide¬ 
batur  procedere,  ubi  vero  repente  status  typhosus  ap¬ 
paruit,  periculum  portendens  maximum. 

Prognosis  est  fausta  apud  homines  plus  annis  tri¬ 
ginta  sex  natos,  fausta  apud  eos,  qui  emetico  usi 
multo  melius  se  habent.  At  infausta  est ,  si  morbus 
cum  diarrhoea  magna  incipit,  praesertim  apud  homines 
undecim  ad  viginti  annos  natos.  Bona  signa  sunt,  si 
sudor  aut  urina  jumentosa  vel  sedimentosa  conspicitur; 
signum  vero  faustissimum,  si  sinapismi  antea  nullum 
producentes  effectum,  postea  actionem  fortissimam 
exercent,  aut  si  aliae  cutis  telaeque  cellulosae  subcu¬ 
taneae  observantur  affectiones,  excepta  gangraena  ex 
decubitu. 


Therapia. 

Ex  omnibus  medicamentis ,  quae  a  nobis  huic 
morbp  opponebantur,  emetica  summum  obtinent  lo¬ 
cum.  Quid  mirum!  Natura  nobis  ipsa  viam  mon¬ 
strat  ,  quum  morbus  semper  incipiat  cum  appetitus  ci¬ 
borum  defectu ,  sapore  pituitoso-amaro ,  pressione  in 
epigastrio,  nausea,  vomituritione  et  ipso  vomitu  ma- 


teriei  biliosae  cum  levamine  aegri,  atque  etiam  cepha¬ 
lalgia,  quae  certissime  principio  a  causis  gastricis  pen¬ 
det.  Emetici  actionem  semper  sequitur  levamen,  imo 
emeticis  justo  tempore,  i.  e.  morbi  principio  adbibitis 
morbus  ipse  cedit,  quod  novem  exempla  in  epidemia 
nostra  observata  nos  docuerunt.  Contagium  hic  non 
sat  fixum ,  una  cum  materia  bilioso  -  mucosa  evomita, 
aut  sudore  emeticis  moto  eliminata  esse  videtur.  Re¬ 
vera  tanta  est  vis  emetici  in  totum  organismum,  ut  ipse 
hoc  remedio  penitus  mutari  videatur,  et  naturae  vires 
ita  eliciantur ,  ut  contagio  ,  licet  vehementissime  luc¬ 
tante  victo,  omnia  morbi  symptomata  evanescant.  Apud 
omnes  a  me  in  hac  epidemia  tractatos  emetica  adhi¬ 
bebantur  ,  eaque  semper  cum  aegrotantium  levamine. 
Apud  novem  individua  (vide  pag  2Q.)  jam  supra  notata 
sudor  emersit  criticus,  qui  autem  processui  in  orbifico 
finem  attulerat.  In  decursu  morbi  aliorum  ,  pluries, 
bis,  ter  imo  quater  in  auxilium  vocabantur  emetica. 

Cur  autem  emetica  propinantur ,  quibus  irritatio 
valde  potest  augeri ,  cum  morbus  in  Inflammatione 
intestinorum  aut  alicujus  eorum  partis  constet?  Haec 
methodus  rudis  primo  adspectu  videtur ,  sed  ex  se¬ 
quentibus  facile  videre  poteris  ,  eorum  actionem  mi¬ 
nime  periculosam  esse ,  uti  nonnullis  videtur  medicis. 
Galli,  vim  irritantem  hujus  remedii  metuentes,  emetica 
fere  nunquam  in  usum  vocant ;  imo  perforationes  in¬ 
testini  ab  emetici  actione  magna  ex  parte  censent  pen¬ 
dere.  Inter  quinquaginta  quinque  aegros  a  me  tracta¬ 
tos  solummodo  quinque  morbo  perierunt,  sectio  in 
quatuor  cadaveribus  instituta  et  imprimis  tractus  di- 
gestivus  maxima  cum  attentione  examinatus  est  5  sed 
perforatio  nusquam  observata.  Parisiis  vero,  ubi  hyeme 

praeterlapsa  multorum  hoc  morbo  defunctorum  adfui 
sectionibus  ,  pluries  vidi  perforationem  intestini. 

Qua  de  causa  quaeritur,  anne  materiae  acres, 
pituitosae ,  biliosae ,  corruptae ,  quae  in  canali  ac¬ 
cumulantur  intestinali ,  nisi  emetica  in  usum  vocen¬ 
tur  ,  potius  intestini  faveant  perforationi  ?  In  Ger¬ 
mania  saltem ,  ubi  saepissime  emetica  adbibentur, 
rara  avis  est  haec  perforatio ,  dum  in  Gallorum  ob¬ 
servationibus  liaud  exiguus  ejusmodi  perforationum 
numerus  potest  animadverti,  Idcirco ,  cum  materiae 
apres  et  irritantes  emetici  actione  e  canali  eliminen¬ 
tur  intestinali ,  minime  credo  perforationum  causam 
lioc  in  remedio  egregio  posse  inveniri ,  imo  irrita¬ 
tionem  intestinorum  ab  eo  imminui  contendo,  Lioet 
facta  hic  loquantur ,  attamen  non  possum  praeter¬ 
mittere  locos  aliquos  de  emeticorum  nostro  in  morbo 
praestantia. 

♦  Th.  Willisin  pathologiae  cerebri  et  nervosi 
generis  specimine.  Amstelod.  1668,  l6.,  dum  de 

febre  epidemica  anomala  a,  l66l  grassata  loquitur, 
pag.  121  dicit: 

„  imprimis  vomitoria  statim  a  morbi  principio  ad- 
„  hibentur ,  haec  enim  non  modo  coctionis  viscera 
„  evacuant ,  adeo  que  morbi  fomitem  primum  atque 
,,  originalem  subducunt ,  .  ,  .  ,  ab  emeticis  ,  in 
,,  quantum  lymphaeductuum  exceptrices  cum  suc- 
„  cussione  magna  vellicitantur,  succi  nervosi  super- 
„  fluitantes,  ne  cerebrum  ejusque  appendicem  male 
„ afficiant,  in  viscera  inferiora  exprimantur;  et 
G.  Baglivi  in  opp.  omn,  Antwerp,  1715,  4., 

pag.  136, 

,,  Qui  febrium  initiis  conatum  vomendi  habuerunt 
„  et  negligentia  medici ,  vel  naturae  debilis  im- 


39 


,,  potentia  non  vomuerunt,  progrediente  morbo 
„  gravissimis  correptos  diarrhoeis  saepissime  vi- 
,,  dimus. 

Jos.  de  Plenciz  in  observ.  med.  Viennae  1778,  8., 
pag.  208. 

„  solum  emeticum  secunda  aut  tertia  die  datum, 
,,  copiosa  evomita  pituitosa  cum  bile  totum  mor- 
,,  bum  saepissime  succidebat. 

3.  ($♦  ^tmmevmatin,  mi  bet*  3ftyl)r  tc*  ic.  $&vd) 
1767,  8.  dicit  pag.  27  et  28* 

„  3h  bent  gauiftebet*  fam  atie$  auf  bte  gefcbmnbe 
„ 2Ui$leertm<j  ber  galltgten  pateiie  ani  £)a£  gtebet 
„  blteb  n>eg ,  fcbalb  bte  pet-borbetie  9D?aterte  $ut>ers 
«lafftg  weggefdbafft  voav,  and)  fdfiett  mir  auf  btefe 
„  2Betfe  bte  <£ur  biefer  fon|f  fp  fuvdjlbaven  ^ranfs 
9,  bett  gav  ntc^t  fdnm;  benn  td)  ^abe  ente  SD?et tge 
«  gaulfteber  tn  2 ,  3 ,  4 ,  5  uno  6  2agen  gebetlt, 
9}  ein  frdfttger  bap  etpe  gute  fO?etl)obe 

„  baS  be|fe  specificum  tfh 

„3d>  mad)te  mtr  fogau  fettt  SBebetifeti,  bte 
«  2Iu6leei?nng  nod?  §u  betretben ,  mnn  bte  0efaf?t 
«fd)on  gvop  fd>ten ,  unb  n>enn  anbre  Siet^te  bett 
v  ^raitfen  fd;ted;terbtng6  fetnern  ©dfidffal  itberlaffen 
99  ptten ;  benn  tcfy  gab  bet  bei*  tteffien  @d;mad)s 
«bett  unb  mit  betp  bejten  Grfolge  am  nten,  and; 
«fogar  gm  20(lett  Sage, 

Permulta  ex  antiquioribus  recentioribusque  aucto¬ 
ribus  de  utilitate  emeticorum  hoc  in  morbo  allegare 
possem  exempla,  ni  dissertationis  spatium  hoc  vetaret. 
Adnotandum  vero  eft ,  hominibus  nostra  in  epidemia 
de  emeticorum  praestantia  ita  persuasum  fuisse,  ut 

saepenumero  primo  prodromorum  ingressu  ab  aegro 
ipso  postularetur  emeticum ,  praesertim  in  familiis, 
ubi  jam  plura  hoc  morbo  laboraverant  individua  ,  et 
ubi  iisdem  exemplis  contagiositas  morbi  semper  clarior 
facta  est.  Doleo  adhuc  hodie ,  quod  foeminae  cuidam, 
a  me  emeticum  desideranti,  id  non  propinaveram, 
jeum  fortasse  hoc  medicamento  morbus  in  maximo  se 
evolvens  gradu  praecaveri  potuisset.  Emetica  se¬ 
quentia  applicabantur :  tartarus  emeticus ,  si  diarrhoea 
non  aderat ;  tartarus  emeticus  cum  Ipecacuanha ,  si 
diarrhoea  saltem  erat  modica;  Ipecacuanha  sola  aut 
apud  subjecta  magis  sensibilia  Emetinum ,  si  diarrhoea 
insignis  erat.  Emetinum  vero  non  semper  actionem 
implet  desideratam ,  idcirco  non  semper  ei  fidere 
possumus. 

Si  alvi  obstipatio  aderat,  solvebatur  ea  laxantibus 
mitioribus ,  quibus  massae  pituitosae ,  biliosae  ,  foe- 
titissimae ,  quandoque  vermibus  mixtae  dejiciebantur. 
Quibus  mihi  persuasum  est ,  diarrhoeam ,  quae  in 
morbi  decursu  saepius  pertinacissimam  se  sistebat, 
fuisse  praecautam ,  quae  in  genere  potissimum  a  sa¬ 
burrae  actione  et  membranae  mucosae  inflammatione 
pendeat.  Laxantia  sequentia  applicabantur :  decoctum 
prunorum  ,  tamarindorum  ,  infusum  sennae  cum 
manna ,  tinct.  rhei  aq.  ,  tart*  boraxt. ,  phosphate 
sodae  aut  aliis  salibus  et  saepissime  calomelanum. 
Laxantibus  anthelmintica  quaedam  interdum  addita 
sunt.  Sic  evacuabantur  intestina  ,  sed  cito  saepius 
accumulabatur  nova  saburrae  massa,  quae  ad  remedia 
recensita  redire  me  cogebat. 

Ceterum,  si  fieri  poterat,  e  cubiculo  aegri  ceteri 
lecti,  aeris  puritatis  causa  removebantur;  lectus  vero 
aeerrotantis  ipse  ad  fenestra  ,  aut  inter  fenestram  et 

portam  ponebatur  ,  ut  aer  semper  renovari  posset. 
Hoc  remedium  erat  maximi  momenti  aegris  tractandis. 
L  e  s  a  g  e  in  opere  citato  etiam  de  epidemia  anno 
1821  in  schola  militari ,  quae  St.  Cyr  est  ,  loquens, 
pag.  37Q  et  580  dicit: 

,,  Les  medecins  imbus  des  prejuges  de  la  nou- 
velle  doctrine  ,  crierent  a  la  gastro  -  enterite, 
,,  adopterent  un  traitement  analogue  et  en  con- 
,,  sequence  deployerent  leur  appareil  formidable 
»5  de  sangsues  qui  furent  prodigues  outre  mesure  .... 

Gn  fnt  bientot  oblige  de  revenir  a  un  traitement 
,,  plus  rationel.  On  fit  evacuer  prudement  les  eleves, 
,,  en  les  renvoyant  chacun  chez  eux$  et  on  trans- 
„  porta  les  malades  a  Versailles,  ou  iis  furent 
? j  eloignes  de  1’Ecole  ,  et  soumis  a  1’influence  d’un 
??  nouvel  air.  Par  ce  moyen  ou  parvint  a  detruire 
9?  les  germes  contagieux  qui  sembloient  deja  se 
,,  inontrer  a  l’Ecole.u 

Ratione  potus  ordinabantur ,  si  diarrhoea  non 
erat  nimia ,  aqua  pura  fontana ,  aut  cum  acido  tar- 
tarico  et  saccharo  mixta ,  aut  lac  ex  butyro  confecto 
reliquum.  Saepius  etiam  praescripsi  pulverem  ex 
Acidi  tartarici 
Gum.  arab.  aa.  dr.  I 
Sacch.  alb  unc.  II 

conflatum,  de  quo  pro  poculo  vitreo  1—2  cochlearia 
parva  sumebantur.  Si  diarrhoea  vero  magna  aderat 
propinabantur ;  decoctum  hordei  ,  alth*  c.  liquir., 
granum.,  tarax.  etc.  5  in  universum  remedia  mucilagi- 
nosa  ,  et  nisi  evacuatio  erat  instituenda ,  solummodo 
emulsio  gummi  arabici  ,  aut  saepius  duntaxat  potus 
oidinabatur  mucilaginosus.  Imo  aegri  aliqui  a  me 
tractabantur ,  in  quibus  nil  ordinavi  nisi  ometicum. 

potum  aquae  frigidae  et  positionem  lecti  inter  fene¬ 
stram  et  portaiq ;  licet  gravissime  essent  affecti ,  tamen 
ad  sanitatem  sunt  reducti. 

In  pletlioricis  ,  praesertim  morbi  principio , 
licet  raro  ,  venaesectiones  brachii  fuerunt  institu¬ 
tae,  sed  nunquam  magno  cura  fructu.  Sanguis  ipse 
nunquam  crustam  induens  inflammatoriam ,  potius  erat 
dissolutus  et  sero  permulto  eoque  flavescente  imbu¬ 
tus  ;  uno  in  casu  serum  erat  lactescens  ( Nro.  29). 

Si  congestiones  caput  versus  fortiores  evadebant, 
ad  tempora  aut  emissoria  Santorini  hirudines  appone¬ 
bantur ,  numero  12  aut  l(j ,  quod  quidem  levamen 
momentaneum  attulit.  In  similibus  casibus  etiam  capiti 
tonso  epithemata  aquae  frigidae  in  vesica  contentae, 
applicabantur ,  sed  haud  magno  cum  eventu.  Idcirco 
etiam  affusiones  cum  aqua  frigida  ,  non  in  usum  sunt 
vocatae,  quibus  medici  in  epidemia  a.  1813  — 14 
grassante  prospere  utebantur. 

Cutem  irritantia  sub  diversis  formis  applicaban¬ 
tur  ,  ex,  gr.  praecipue  morbi  principio  et  in  ipsius 
quoque  decursu  lotiones  cum  aqua  chlorata  et  qui¬ 
dem  semper  cum  aegri  levamine ,  tum  etiam  cum 
aceto ,  aut  infusione  sem.  sinap.  cum  aceto  facta, 
(unc.  II.  pro  libr.  I.) 

In  stadio  soporis  vero  in  genere  etiam  remediis 
jam  recensitis  aegri  tractabantur,  Nonnunquam  et 
stimulantia  adhibebantur,  uti  infus.  Valerianae  etc.  j 
ad  quem  in  casibus  tantum  gravissimis  me  recurrisse 
confiteor ,  quin  vero  unquam  stimulandi  methodum 
bonos  fructus  protulisse  viderim ,  uno  excepto  casu, 
in  quo  (No.  5)  moschi  applicationem  (ordinata  sunt 
gr  XII  in  II  pulveribus  intra  horam  sumenda )  sudor 
secutus  est  criticus ,  quo  remedio  forsan  aeger  a 

morte  ereptus  est.  Emulsionibus  etiam  Interdum 
camphorae  grana  I — IY  addebantur,  quod  autem  nul¬ 
lam  in  aegrum  actionem  singularem  proferre  videbatur. 

Sinapismata  etiam  variis  corporis  locis  superpo¬ 
nebantur,  praecipue  vero  abdomini,  et  quidem  repe¬ 
titis  vicibus*  Diaeta  fere  semper  tenuis  ordinabatur 
et  in  paucissimis  casibus  cremor  hordaceus  aut  oryzae 
concedebatur. 

Tali  methodo  aegros  meos  tractaveram,  quare,  si 
epidemia  similis  proveniret ,  simili  therapia  uterer. 
Ceterum  habeo  persuasum,  in  aliis  hujus  morbi  epi- 
demiis  modificationes  aliquas  in  therapia  esse  insti¬ 
tuendas  ,  cum  in  tota  medicina  regulae  tam  fixae  non 
possunt  statui ,  et  cum  therapia  usque  singulis  acco- 
modari  debeat  casibus. 

Generatim  evacuationibus  rite  institutis,  interne 
demulcentia  ,  externe  stimulantia  in  usum  vocavi, 
semperque  ut  aer  purus  esset  curavi. 

Morbo  decrescente,  et  reconvalescentia  ineunte, 
decoctum  corticis  chinae  et  sulphas  chininae  reditui 
sanitatis  foverunt.  Sensim  sensimque  etiam  diaeta, 
sed  cautissime  ita  mutata  fuit ,  ut  tantum  lentissime 
vehementius  appetentibus  cibum  satisfieret,  Ob¬ 
ambulatio  coelo  sereno  valde  reconvalescentiae  fo¬ 
vebat. 

rv — .«»  •  

Cadaverum  s  ec tio ues, 

Apud  omnes  hoc  morbo  defunctos  autopsia  fuit 
instituta,  si  unum  excipias,  qui,  postquam  jam  Pa- 
lisios  me  in  viam  dederam,  supremum  obiit  diem. 
Sed  apud  omnia  cadavera  solummodo  abdominis  cavum 
apertum ,  uno  excepto  ,  in  quo  mihi  permissum  fuit 


—  44 


tres  cavitates  examinare ;  autopsiis  jam  alibi  a  me  in¬ 
stitutis  certior  factus  ,  in  cayo  abdominis  quasi  morbi 
fomitem  esse  quaerendum ,  hocce  cavum  prae  aliis 
examinavi.  Ceterum  etiamsi  tempus  milii  fuisset ,  in 
defuncti  domo  omnes  inspiciendi  cavitates ,  id  paren¬ 
tes  non  semper  permisissent.  Nam  omnibus  autopsiis 
unum  alterumve  familiae  membrum  adfuit,  et  ut  in 
praxi  privata  sectio  possit  institui ,  semper  permultae 
explicationes  et  solamina  medico  praesto  sint  oportet, 
quibus  taedium  hujusmodi  operationes  concomitans 
possis  removere.  Jam  ad  rem  ipsam  aggrediar. 

Membranae  mucosae  totius  corporis  in 
hoc  morbo  possunt  affici  et  afficiuntur ,  earumque 
destructiones  diversas ,  plus  minusve  extensas  au¬ 
topsiis  institutis  observamus. 

Intestina  tenuia:  Cavo  abdominis  aperto 
intestina  sicut  et  omentum  saepius  rubro  -  brunnea 
inveniuntur ,  et  loci  qui  ulceribus  instestinorum 
correspondent  jam  colore  membranae  peritonealis 
saturatius  tincto  rubro  -  coerulescente  cognosci  pos¬ 
sunt;  membrana  mucosa  infimae  ilei  partis  semper 
maxime  est  adfecta  et  quidem  primum  in  hoc 
morbo  videtur  affici,  cum  laesionos  ejus  constanter 
nobis  obveniant  fere  semper  maximae ,  et  quum 
interdum  quasi  eorum  retrogressus  ad  statum  na¬ 
turalem  observetur  apud  homines  reconvalescentes 
aliis  affectionibus  et  quidem  accidentalibus  defunctis. 
Observamus  autem  imprimis,  glandulas  peyeria- 
n  a  s  esse  affectas ,  easque  videmus  plus  minusve  vo¬ 
lumine  auctas  ,  lineas  plures  interdum  membrana  mu¬ 
cosa  elevatas,  emollitas,  inflammatas,  rubras,,  gri¬ 
seas  ,  brunneas  diversissime  sed  semper  saturatius 
tinctas,  quem  statum  vero  earum  sequitur  ulceratio' 


Ulens  vero  in  glandulae  medio  fere  semper  originem 
trahit,  semperque  ad  glandulae  peripheriam  concen¬ 
trice  sese  extendit.  Ulcera  vidi  et  in  spiritu  vini 
conservo,  pollices  longa,  et  jj— -1|  pollices 

lata.  Ulcus  vero  ipsum  marginibus  gaudet ,  fundum 
ejus  valli  instar  ambientibus  ,  qui  in  eorum  medio 
saepe  ita  prominent ,  ut  quasi  suffossi  videantur. 
Fundus  ulceris  adspectum  praebet  luridum  ,  diversi- 
modo  tinctum,  modo  rubro  -  coeruleum,  modo  flavo- 
griseum  et  materiam  secernit  saniosam.  Quandoque 
quasi  insulas  aut  elevationes  ( rudimenta  membranae 
mucosae)  continent;  hi  sunt  sine  dubio  fungi  de 
quibus  D.  Heusinger  loquitur  (vide  33md)t  ter  CllU 
tf)ropotcmtfd;en  311  2Buv$burq  1826,  4.)»  De¬ 

structa  membrana  mucosa ,  et  serius  tela  cellulosa 
subjecta,  in  qua  uno  in  casu  (No.  45)  valvulam  versus 
ileo-coecalem  infiltrationem  vidi  sanguinolentam,  nunc 
tunica  muscularis  aggreditur,  itaque  alteratur,  ut 
primo  fibrae  ejus  circulares  volumine  augeantur  et 
in  processus  destructricis  fines  recipiantur.  Saepis¬ 
sime  vero  hic  sunt  limites  destructionis ,  et  raro 
tantum  muscularis  tota  destruitur .  quod  semel  vidi 
nostra  in  epidemia  (No.  45)  saepius  vero  Monachii 
et  Parisiis.  Membranam  autem  peritonealem  ipsam 
destrui  et  perforari  solum  Parisiis  vidi  et  quidem 
in  nosocomio  ,,  1’Hotel-Dieu “  dicto,  in  clinico  do- 
ctiss.  D.  Chomel.  Processus  destructivus  supra  val¬ 
vulam  ileo-coecalem  incipit  et  sursum  versus  sese  ex¬ 
tendit  ,  ita  ut  in  uno  eo  denique  individuo  superiores 
glandulas  peyerianas ,  non  multum  alteratas ,  leviter 
solum  affectas  et  modice  elevatas,  adspectum  retis 
spongiosi  quasi  cellulis  constructi  nobis  praebentes 
invenire  possis ,  dum  subsequentes  valde  sint  elevatae 

et  inflammatae  1  inferiores  vero  jkm  sint  exulceratae* 
In  parte  superiore  intestini  tenuis  valvulae  conniventes 
ab  ulceribus  in  duas  quasi  partes  sunt  divisae* 

Praeter  lias  glandularum  conglomeratarum  altera- 
tiones  etiam  quandoque  glandulae  disseminatae  (brun- 
nerianae)  fuerunt  affectae  sed  mtilto  rarius  quam  pey- 
erianae;  Reliqua  membranae  mucosae  pars ,  laesiones 
modo  recensitas  plus  minusve  participat.  Valvulam 
versus  Raubini  totam  membranam  mucosam  volumine 
ita  auctam  vidi,  ut  quasi  in  toros  J  —  §  pollices  altos 
longitudinaliter  in  pluribus  seriebus  sibi  adjectis  erat 
disposita,  quibus  certe  hujus  valvulae  actio  aut  penitus 
aut  magna  ex  parte  impediebatur  (No.  45)* 

Vasa  sanguifera  intestini  tenuis,  praesertim 
quae  ad  locos  plurime  adfectos  ducebant  Sanguine  tur-» 
gescentes  inveniebantur.  Cicatrices  in  uno  casu 
Monachii ,  in  cadavere  hominis  hoc  morbo  maximo  in 
gradu  affecti  et  in  recontalescentia  decubitu  ex  gan¬ 
graena  mortui  vidi  et  quidem  in  infima  ilei  parte* 
Spatium  intra  ulceris  margines  comprehensum  adspec-* 
tum  praebuit  quasi  argenteum,  a  membrana  peritoneali 
denudata  provenientem.  In  basi  ulceris  erant  diversis 
locis  massae  irregulares  telae  cellulosae ,  marginesque 
ulceris  cum  ejus  fundo  (basi)  insensibiliter  Confluere 
videbantur.  Notandum  hic  est,  me  jam  pluries  in  noso- 

l 

comiis  ,  a  medicis  alias  distinctissimis  ,  glandulas  pey- 
erianas  in  minimo  gradu  saltem  adfectas  et  adspectum 
retiformem  praebentes,  pro  cicatricibus  haberi  vidisse. 
Etiam  saepius  glandulae  eaedem  vix  alteratae  pro  ul¬ 
ceribus  habentur. 

Intestina  crassa*  Membranae  muscosae  eorum 
etiam  observamus  alterationes ;  quippe  volumine  aucta 

inflammataque  reperitur.  Aliquando  etiam  elevationi- 

bus  innumeris  ,  lenticularibus  ,  orbicularibus  ,  lineam 
2"  2.  prominentibus ,  et  in  eorum  medio  impressis 

disseminata  est,  quae  alter atio  ad  glandulas  nmciparas 
videtur  pertinere.  Sed  ulcera  liic  raro  inveniuntur* 
In  coeco  ea  vidi  interdum  sed  raro  5  erant  ulcuscula 
_  lotunda,  diametri  o  —  ()  linearum,  elevationibus  modo 
descriptis  analoga.  Aliquas  ani  alterationes  infra  ex¬ 
ponam.  Tractum  intestinalem  examinans,  in  locis,  ubi 
ulceia  aderant  4  semper  tunicas  singulas  separavi  ,  quo 
affectio  earum  clarior  fieret. 

Ventriculus,  oesophagus  et  pharynx. 
Mucosa  eorum  plus  minusve  inflammata  inveniebatur, 
raro  vero  ulceribus  munita.  In  tela  cellulosa  submu¬ 
cosa  pharyngis  seri  infiltrationem  rCperi. 

Nunc  restat,  ut  de  iis,  quae  tractus  digesti vus  contine¬ 
bat,  paucis  loquar.  Erant  autem  nostra  in  epidemia  ventri¬ 
culus  et  intestina  tenuia  et  crassa,  muco  tenaci,  crasso, 
membiana  mucosa  valde  adhaerenti,  varus  locis  varie 
tincto  in  ventriculo  trunneo-rubro  in  instestinis  tenuibus 
autem  brunno  -  rubro  -  flavescente  aut  viridescente  ,  in 
crassis  saepius  quasi  piceo,  quasi  cum  vernice  obducta 
et  pluribus  in  locis  ,  praesertim  in  tenuibus  hac  ma¬ 
teria  quasi  effarta*  Haec  enormis  muci  massa  conti¬ 
nebat  m  omnibus  a  me  dissectis  vermes,  et  quidem  in 
Ventriculo  et  intestinis  tenuibus  ascaridem  lumbricoidem 
(in  uno  individuo  21  exemplaria  reperta  sunt  (No.  20).) 
et  in  crassis  eandem  speciem  et  innumeram  trichoce- 
phali  di  sparis  copiam.  Hic  vermis  non  semper  a  me¬ 
dicis  cernitur  ,  quippe  quum  sit  minimus  et  ab  oculo 
minus  exercitato  ut  plurimum  non  observetur,  uti  pluries 
observandi  mihi  erat  facultas.  Prima  duo  exemplaria 
Monachii  hyeme  a.  18§^  in  intestino  cujus  arteriae  a 
celeberrimo  doctissimoque  professore  domino  D.  Doel- 

linger,  cera  rubra  erant  injecta  reperi,  ex  quo  tem¬ 
pore  nullam  hoc  morbo  mortuorum  vidi  dissectionem, 
qua  haec  vermium  species  non  esset  inventa.  Si  in¬ 
testinum  apertum  aqua  abluitur,  qua  methodo  simplici 
utor ,  semper  facile  vermes  invenire  possunt.  Haec 
vermium  genesis  magni  momenti  est  hoc  in  morbo, 
et  trichocephalum  imprimis  cum  eo  relationem  habere 
singularem  puto,  quippe  quum  in  omnibus  hoc  morbo 
defunctis  maxima  ejusmodi  vermium  a  me  sit  obser¬ 
vata  copia  ,  imo  circiter  quadringenta  ad  mille  exem¬ 
plaria  in  uno  individuo  (No*  20.)  et  in  aliis  cadaveri¬ 
bus  rarissime  et  semper  parvo  inveniatur  numero,  ex. 
gr.  in  cadavere  juvenis  scarlatina  defuncti,  in  nosoco- 
mio  parisiensi.  ,,Val  de  Grace“  dicto,  a  D.  Broussais 
dissecato  paucissima  inveni  exemplaria. 

NB.  Inter  centum  trichocephali  exemplaria  sexa- 
ginta  sunt  generis  foeminini,  quadraginta  autem  mas¬ 
culini  (spiraliter  haec  sunt  contorta). 

In  uno  casu  (No.  20.)  ano  vehementer  clauso,  su- 
pra  enm  cloaca  erat  formata  ,  materiam  foecalem  as- 
caridibus  lumbricoidibus  emaciatis  et  trichocephali 
disparibus  intermixtam  continens.  In  alio  casu  (No.  46.) 
anus  in  diametro  quatuor  linearum  apertus  inveniebatur. 

Meteorismus.  In  uno  casu  intestina  tenuia 
meteorice  erant  extensa,  (vide  Nro.  2Q). 

Glandulae  mesenteriales,  quarum  vasa  san¬ 
guine  turgescebant,  plus  minusve  volumine  auctae,  in¬ 
flammatae,  emollitae  aut  induratae  inveniebantur,  prae¬ 
sertim  quae  locis  in  intestino  maxime  adfectis  corres- 
pondebant ;  glandularum  mesocolicarum  etiam, 
licet  minori  gradu  aderant  alterationes.  Num  vero 
glandulae  mesenteriales  prius  quam  membrana  mucosa 

intestini  ,  aut  vice  versa ,  aut  uno  eodem  que  tempore 
alterentur,  dijudicare  non  audeo. 

Hepar  semper  voluminis  naturalis,  coloris  vero 
pallidioris,  saepius  emollitum,  praesertim  angulum  ver¬ 
sus  externum  superiorem  inveniebatur.  Vesicula 
fellea  fere  semper  bilis  non  sat  tinctae,  in  uno  casu 
autem  turbidae,  maxima  quantitate  erat  distensa.  (Nro. 
46).  Adnotandum  est  in  epidemia  Webenheimensi  (vide 
pag.  26.)  in  sectione  cadaveris  a  D.  George  instituta, 
loco  bilis  in  ea  massam  sanguinis  coagulati  esse  in¬ 
ventam. 

Quis  jam  protinus  omnium  membranarum  muco- 
■Xarum  in  hoc  morbo  affectionem  neget? 

Ceterum  affectio  renum,  ulcusculum  in  pelvi  renali 
ab  aliis  observatoribus  inveniebatur  et  a  me  vesicae 
urinariae  nimis  urinae  extensio ,  ejusque  membranae 
mucosae  partialis  inflammatio. 

Lien  a  multis  auctoribus  volumine  auctus  invenie¬ 
batur,  a  me  vero  semper  volumine  naturali,  licet  pluries 
esset  emollitus.  In  duobus  casibus  (Nro.  20  et  2Q)  aliqui 
lienes  succenturiati,  magnitudine  nucis  moscbati  exsta¬ 
bant  et  quidem  apud  mulierem  ejusque  nlinm  ;  qui  tamen 
naturae  lusus  familiis  quibusdam  inesse  videtur.  Mor¬ 
gagni  jam  narrat  casum  ubi  perforatio  intestini,  lien 
permagnus  etc.  inveniebantur ;  vide  in  opere  de  sed.  et 
caus.  morb.  Ebroduni  1279,  4.,  tom  II.  pag.  115. 
(lib.  III.  de  morb.  ventris,  epistola  XXXI,  2). 

Totum  corpus  in  omnibus  cadaveribus  valde 
macie  erat  extenuatum  et  mox  putredinis  magno  in 
gradu  intrantis  prae  se  ferebat  signa. 

Cutis  in  uno  casu  et  praesertim  in  articulis  pa¬ 
tella  et  olecrano  valde  aiterata ,  nempe  indurata  et 
vesiculis,  sero  impletis,  crustisque  obtecta  erat  (N.46); 

in  alio  autem  casu  in  regione  dextra  pectoris ,  ad 
brachia  et  collum  usque  emphysemate  erat  extensa  et 
epidermis  sero  lucido  elevata.  (Nro.  2Q). 

Iu  casu  (Nro.  20)  ubi  caput  et  thorax  fuerunt  aperta 
haec  inveni:  in  capitis  cavo  nil  anormale,  si  excipias 
infiltrationem  seri  inter  arachnoideam  et  piam  matrem 
non  parva  quantitate  contenti  ;  in  ventriculis  vero 
nullum  erat  serum. 

In  cavi  thoracis  examine  praeter  aliquas 
pleurae  dextrae  adhaesiones  et  sanguinem  in  parte 
posteriori  inferiori  loborum  pulmonum  inferiorum 
nimia  quantitate  inventum ,  ( quod  etiam  a  putredine 
intrante  provenire  potest)  nil  a  norma  aberrans  est, 
inventum»  —  Cor  erat  flaccidum. 


Alterationes  igitur  praecipuae  erant:  membrana- 
rum  mucosarum  praesertim  vero  intestini  ejusque  glan¬ 
dularum  et  imprimis  peyerianarum,  sicut  et  glandula¬ 
rum  mesenterii  et  mesocoli  affectio.  Ceterum  mucus 
et  vermes  ,  praecipue  autem  trichocephalus  dispar  in 
intestinis  tam  frequenter  inventus  ,  magni  in  hoc 
morbo  sunt  momenti» 

Tabula  aegrorum. 

Explicatio  tabulae. 


Astericus  numeris  (in  prima  columna)  postpositus  in¬ 
dicat  aegros  urbem  habitantes,  numerus  solus  vero 
suburbium  vetustum  habitantes  (vide  pag.  18-21). 

Nomen.  Litera  indicat  familiam,  et  numerus  ei  post¬ 
positus  membra  familiae. 

Sexus.  Litera  m.  sexum  indicat  masculinum,  lit.  f. 

\  *  '  ]•  .  ■  • 

foemininum. 

Gradus  morbi.  I.  significat  aegrotorum  classem 
primam ,  II.  secundam ,  III.  tertiam ,  et  IV.  cum 
signo  -J-  praeposito  quartam  ( vide  pag.  29  et  30). 


Valde  doleo  me  singulas  morbi  historias ,  aut 
saltem  memoratu  dignissimas  hic  non  potuisse  ad¬ 
ducere.  —  Attamen,  si  hanc  tabulam  cum  epidemiae 
historia  comparaveris ,  multa  tibi  clariora  fient.  Tem¬ 
pus  enim  urgebat.  — 

